google/wiki40b huggingface dataset:
Surah Al-Ikhlas

Pengenalan dan ringkasan pada Surah Al-Ikhlas

Surah ini meringkaskan dalam empat ayat tentang keilahian dan keesaan Tuhan (Allah).
Surat Ikhlas dikenali sebagai Surah Pelindung.
Berkata Ibnu Abbas r.a. bahawa Rasulullah SAW telah bersabda: Ketika saya (Rasulullah SAW) israk ke langit, maka saya telah melihat Arasy di atas 360,000 sendi dan jarak jauh antara satu sendi ke satu sendi ialah 300,000 tahun perjalanan. Pada tiap-tiap sendi itu terdapat padang sahara sebanyak 12,000 dan luasnya setiap satu padang sahara itu seluas dari timur hingga ke barat. Pada setiap padang sahara itu terdapat 80,000 malaikat yang mana kesemuanya membaca surah Al-Ikhlas.
Setelah mereka selesai membaca surah tersebut maka berkata mereka: Wahai Tuhan kami, sesungguhnya pahala dari bacaan kami ini kami berikan kepada orang yang membaca surahAl-Ikhlas baik ianya lelaki mahupun perempuan.
Sabda Rasulullah SAW lagi: Demi Allah yang jiwaku ditanganNya, sesungguhnya Qul Huwallahu Ahadu itu tertulis di sayap malaikatJibrail a.s, Allahhus Somad itu tertulis di sayap malaikat Mikail a.s, Lamyalid walam yuulad tertulis pada sayap malaikat Izrail a.s, Walamyakullahu kufuwanahadu tertulis pada sayap malaikat Israfil a.s.
Dari Abu Hurairah, Nabi SAW pernah bersabda "Barangsiapa membaca surah Al-Ikhlas, seolah-olah ia membaca sepertiga Al-Quran"
Dalam kitab Sa'adatul Darain, Rasulullah SAW bersabda " Barangsiapa membaca surah Al-Ikhlas ketika memasuki rumah, maka hilanglah kefakiran penghuni rumah dan tetangganya" (HR At-Tabrani dan Ibnu Mas'ud).
Imam Hambali rahimahullah berkata, barangsiapa yang melalui kawasan perkuburan dan menghadiahkan 11 kali surah Al-Ikhlas kepada penghuni kubur itu, maka ia akan dapat pahala sebanyak mana mayat yang ditanam disitu.

Bacaan qiraat

Dalam surah ini, terdapat 6 jenis bacaan. Kalimah yang terlibat ialah كُفُوًا أَحَدٌ.
قُلْ هُوَ ٱللَّهُ أَحَدٌ (١) اللَّهُ ٱلصَّمَدُ (٢) لَمْ يَلِدْ وَلَمْ يُولَدْ (٣) وَلَمْ يَكُن لَّهُ كُفُؤًا أَحَدٌ (٤)
قُلْ هُوَ ٱللَّهُ أَحَدٌ (١) اللَّهُ ٱلصَّمَدُ (٢) لَمْ يَلِدْ وَلَمْ يُولَدْ (٣) وَلَمْ يَكُن لَّهُ كُفُؤَنَ حَدٌ (٤)
قُلْ هُوَ ٱللَّهُ أَحَدٌ (١) اللَّهُ ٱلصَّمَدُ (٢) لَمْ يَلِدْ وَلَمْ يُولَدْ (٣) وَلَمْ يَكُن لَّهُ كُفُوًا أَحَدٌ (٤)
قُلْ هُوَ ٱللَّهُ أَحَدٌ (١) اللَّهُ ٱلصَّمَدُ (٢) لَمْ يَلِدْ وَلَمْ يُولَدْ (٣) وَلَمْ يَكُن لَّهُ كُفْؤًا أَحَدٌ (٤)
قُلْ هُوَ ٱللَّهُ أَحَدٌ (١) اللَّهُ ٱلصَّمَدُ (٢) لَمْ يَلِدْ وَلَمْ يُولَدْ (٣) وَلَمْ يَكُن لَّهُ كُفْؤَنَ حَدٌ (٤)
قُلْ هُوَ ٱللَّهُ أَحَدٌ (١) اللَّهُ ٱلصَّمَدُ (٢) لَمْ يَلِدْ وَلَمْ يُولَدْ (٣) وَلَمْ يَكُن لَّهُ كُفُؤًا ۜ أَحَدٌ (٤)
Kampung Lubok Kabu

Poskod

Poskod yang digunakan di Kampung Lubok Kabu, Baling, Kedah adalah 09100.
Surau Ar- Raudah

Latar belakang

Surau Ar- Raudah terletak di kedudukan Latitud 3 darjah, 14 minit, 37 saat Selatan dan Longitud 101 darjah, 43 minit, 21 saat Timur. Arah kiblatnya adalah pada 292 darjah, 28minit, 51 saat.
Koh Tsu Koon

Latar belakang

Koh dilahirkan di Pulau Pinang pada 1949. Beliau menuntut di Chung Ling High School dan digraduasikan sebagai pelajar terbaik di dalam kelompok sebaya beliau. Sebelum melangkah ke arena politik, beliau merupakan seorang pensyarah dan Timbalan Dekan Pusat Pengajian Pendidikan di Universiti Sains Malaysia, Pulau Pinang dari 1975 hingga 1982. Beliau digraduasikan dari Universiti Princeton, USA, pada 1970 dengan segulung ijazah fizik, dan dianugerahkan gelaran PhD dari Universiti Chicago pada 1977 dalam bidang pendidikan ekonomi dan sosiologi. Tajuk tesis PhD beliau ialah "Education, Entrepreneurial Formation and Entrepreneurial Behavior in Japan".

Keluarga

Tan Sri berkahwin dengan Puan Sri Chui Kah Peng dan mereka dikurniakan seorang anak lelaki, Yu Cheng, dan seorang anak perempuan, Yu Jun, sedang melanjutkan pelajaran di Universiti Princeton.

Didesak undur

Pada 29 Oktober 2009, ketika membahaskan Rang Undang-undang Perbekalan 2010 di Dewan Rakyat, ADUN Sri Gading, Datuk Mohamad Aziz secara lantang mendesak Menteri beliau supaya berundur kerana gagal menunjukkan prestasi yang baik sebagai menteri. Kenyataannya mendapat reaksi negatif daripada lebih 30 ahli Pemuda dan Wanita Gerakan yang diketuai oleh Timbalan Pengerusi Pemuda Gerakan Kebangsaan, Oh Tong Keong mengadakan protes di Menara PGRM bagi membantah kenyataan yang dikeluarkan oleh Ahli Parlimen Sri Gading, Datuk Mohamad Aziz yang mendesak Presiden parti itu, Tan Sri Koh Tsu Koon meletak jawatan. Mereka juga menuntut supaya Mohamad menarik balik kenyataan beliau dan memohon maaf secara terbuka kepada Tsu Koon. Protes ini tidak diendahkan oleh beliau dan menegaskan bahawa beliau tidak akan menarik balik kenyataannya dan juga tidak akan memohon maaf kerana beliau percaya bahawa beliau tidak melakukan sebarang kesalahan dan kenyataan itu pula dibuat semasa sesi perbahasan di Parlimen. Di dalam tindakbalas terhadap kenyataan Datuk Mohamad, Tsu Koon berkata bahawa beliau tidak terganggu dengan kenyataan Mohamad Aziz walaupun mengakui bahawa tindakan Mohamad itu disifatkan mencemari semangat BN yang telah wujud sejak sekian lama.Akhirnya pada 2 November 2009, beliau tampil di parlimen untuk menjawab soalan tentang Bidang Keberhasilan Utama Negara (NKRA).
Lengpui

Demografik 2001

Menurut bancian India pada tahun 2001, Lengpui memiliki bilangan penduduk seramai 2,423. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Lengpui memiliki kadar pendidikan (kebolehan membaca) 80%, melebihi kadar purata kebangsaan 59.5%; dengan 52% lelaki dan 48% wanita mampu membaca. 17% dari populasi berusia di bawah 6 tahun. (2001)
El Puente del Arzobispo

El Puente del Arzobispo merupakan sebuah kawasan perbandaran yang terletak di Sepanyol dalam wilayah Toledo, di komuniti autonomi Castile-La Mancha.
Talang Ratu

Poskod

Poskod yang digunakan di Talang Ratu adalah 39261. Terdapat 9 buah desa di dalam daerah kecamatan Rimbo Pengadang.
Allonville

Allonville ialah sebuah komun yang terletak di komun Somme di Picardie di utara Perancis.
Lambang negara Singapura

Lambang negara Singapura diperkenalkan pada 3 Disember 1959 bersamaan perlantikan Yang di-Pertuan Negara Singapura yang pertama, Encik Yusof bin Ishak. 
Lambang ini terdiri daripada sebuah perisai merah di tengah yang mengandungi bulan sabit dan lima butir bintang. Warna merah melambangkan persaudaraan dan kesaksamaan segala manusia. Putih melambangkan kesucian dan kebaikan. Bulan sabit membawa maksud sebuah negara muda yang sedang maju. Bintang yang lima melambangkan lima prinsip yang dipegang oleh Singapura: demokrasi, keamanan, kemajuan, keadilan dan kesaksamaan. Di sebelah kiri perisai berdiri seekor singa yang melambangkan Singapura dan di sebelah kanan seekor harimau yang melambangkan Malaysia, negara yang mempunyai pertalian bersejarah yang rapat dengan Singapura. Di bawah perisai terdapat cogan kata , "Majulah Singapura".
Menurut undang-undang, lambang ini tidak boleh digunakan untuk tujuan komersial. Hanya badan-badan pemerintah yang berhak mempamerkan lambang ini di perkarangan bangunan mereka.
Newsweek

Penjualan

Pada Ogos 2010, majalah Newsweek tidak lagi dapat bertahan kerana bersaing dengan internet dan majalah Time. Ia kerugian AS$28 juta (RM88.6 juta) 2009 dan perolehan iklan jatuh sebanyak 37 %.
Oleh itu pemiliknya, The Washington Post Co menjual Newsweek kepada jutawan California, Sidney Harman. Syarikat Harman International Industries membekalkan audio kualiti tinggi Harman Kardon. Ketua Eksekutif Newsweek, Donald Graham berharap 325 orang kakitangan Newsweek dikekalkan. Namun, ketua pengarangnya, Jon Meacham meletak jawatan.

Pemberhentian edisi cetakan

Setelah penggabungan dengan sebuah akhbar dalam talian iaitu The Daily Beast, Newsweek mengumumkan pada Oktober 2012 untuk menghentikan edisi cetakannya dan berpindah kepada format digital dengan cetakan terakhir bagi edisi Disember 2012. Muka depan edisi cetakan terakhir (isu 31 Disember 2012), memaparkan bangunan yang pernah menempatkan pejabatnya dengan tanda pagar twitter "#LASTPRINTISSUE" tertulis dengan warna merah putih. Warna ini secara simboliknya menandakan era cetakan Newsweek yang berusia 80 tahun berakhir.
"Pemindahan" Newsweek ke dunia digital menandakan bahawa edisi cetakan bagi majalah dan surat khabar tradisional tergugat dengan para pengiklan serta pembaca mula beralih kepada dunia web. Sejak tahun 2005, edaran Newsweek jatuh hampir separuh kepada lebih kurang 1.5 juta naskhah. Pengiklanan pula turut merosot lebih 80% membuatkannya mengalami kerugian besar. Isu digital Newsweek dipanggil "Newsweek Global". Setiap isu akan dikenakan bayaran US$4.99, sama seperti edisi cetakannya dengan langganan tahunan dikenakan bayaran US$24.99.
Jessica Simpson

Lakonan

Blonde Ambition (2007) (post-production) .... Katie
Overrated in '06 (2006) (TV)
Employee of the Month (2006) .... Amy
The Dukes of Hazzard (2005) .... Daisy Duke
Jessica (2004/II) (TV) .... Jessica Sampson
"The Twilight Zone" .... Miranda Evans (1 episode, 2003)

   - The Collection (2003) TV Episode .... Miranda Evans 
"That '70s Show" .... Annette (3 episodes, 2002-2003)

   - Babe I'm Gonna Leave You (2003) TV Episode .... Annette

   - Your Time Is Gonna Come (2003) TV Episode .... Annette

   - Going to California (2002) TV Episode .... Annette

Lagu tema

Kennedy Center Honors: A Celebration of the Performing Arts (2006) (TV) ("9 to 5")
The Dukes of Hazzard (2005) ("These Boots are Made for Walkin'")
The Master of Disguise (2002) ("Irresistible")
"Filhas da Mãe, As" (2001) TV Series ("When You Told Me You Loved Me")
Here on Earth (2000) ("Where You Are")
Segi empat-1

Segi Empat-1 (juga dikenali sebagai Back to Square One dan Kiub 21) ialah sebuah mainan teka-teki mekanik Kiub Rubik. Ciri yang melainkan Segi Empat-1 daripada mainan teka-teki mekanik berkaitan dengan Kiub Rubik lain ialah  Segi Empat-1 dapat menukar bentuk apabila dicampurkan, sekali gus menambah cabaran dan tahap kesukaran mainan tersebut.

Sejarah

Segi Empat-1, dengan nama penuhnya Back to Square One, dan namanya yang lain Kiub 21 dicipta oleh Karel Hršel dan Vojtěch Kopský di sekitar tahun 1990. Mereka meminta paten Czechoslovakia pada 8 November 1990 dan mereka diberinya pada 26 Oktober 1992 dengan nombor paten CS 277266 B6. Segi Empat-1 juga dipaten di Amerika Syarikat pada 16 Mac 1993 dengan nombor paten US5,193,809. Reka ciptanya juga dipatenkan pada 5 Oktober  1993 dengan nombor paten D340,093.

Penerangan

Segi Empat-1 terdiri daripada 3 lapisan dan 18 bahagian, iaitu 8 bahagian segi tiga, 8 bahagian layang-layang dan 2 bahagiantrapezoid. Setiap bahagian segi tiga mempunyai 2 warna manakala setiap bahagian layang-layang dan setiap bahagian trapezoid mempunyai 3 warna. Bahagian segi tiga dan bahagian layang-layang masing-masing juga dipanggil bahagian tepi dan bahagian bucu. Bahagian layang-layang seluas 60 darjah manakala bahagian segi tiga seluas 30 darjah. Kedua-dua bahagian trapezoid dapat membentuk sebuah heksagon atau segi empat sama tidak sekata. Lapisan atas dan bawah masing-masing terdiri daripada 4 bahagian segi tiga dan 4 bahagian layang-layang. Lapisan tengah terdiri daripada kedua-dua bahagian trapezoid.
Walaupun berbentuk kubus, struktur Segi Empat-1 berlainan daripada Kiub Rubik kerana Segi Empat-1 boleh menukar bentuk apabila dicampurkan. Setiap lapisan dapat dicampurkan dengan bebas, dan sekiranya setiap bahagian dalam setiap lapisan diaturkan dengan betul, Segi Empat-1 dapat dicampurkan secara menegak. Disebabkan oleh keluasan bahagian segi tiga separuh daripada keluasan bahagian layang-layang, kedudukan kedua-dua bahagian dapat bertukar dengan dua bahagian segi tiga mengambil tempat satu bahagian layang-layang dan sebaliknya. Ini menyebabkan Segi Empat-1 menukar bentuk.

Rekod dunia

Rekod dunia bagi masa penyelesaian terpantas dimiliki oleh Jackey Zheng dari Amerika Syarikat dengan masa 4.95 saat di pertandingan Brooklyn 2019.
Rekod dunia bagi purata masa daripada tiga masa tengah daripada lima penyelesaian terpantas dimiliki oleh Vicenzo Guerino Cecchini dari Brazil dengan purata masa 6.73 saat di pertandingan Schoolmark Open 2018.
Sorgues

Sorgues ialah sebuah komun di jabatan Vaucluse di selatan Perancis.
Saint-Paul, Oise

Saint-Paul, Oise ialah sebuah komun di jabatan Oise di utara Perancis, wilayah Picardy.
Gunung Wakid

Namanya

Merurut penduduk tempatan pada masa dahulu seorang nenek ("Odu-Odu") mendaki gunung Wakid untuk mencari hasil hutan. Apabila dia hilang, seluruh penduduk kampung pergi mencari, tetapi hanya menjumpai bakul buluhnya ("wakid") (bakul buluh yang digunakan penduduk tempatan bagi mengumpul buah dan sayuran). Begitulah gunung Wakid mendapat namanya.
Abe Shinzo

Kehidupan awal

Abe Shinzo dilahirkan di Nagato dan mempelajari jurusan sains politik di  Universiti Seikei pada 1977.  Di Amerika Syarikat, beliau mempelajari bahasa Inggeris dan belajar sains politik di Universiti Southern California tanpa ijazah selama lima semester. Pada 1979 beliau bekerja di syarikat Kobe Steel sehingga tahun 1982 di mana beliau meninggalkan kerjaya tersebut untuk menjadi pembantu eksekutif di Jabatan Hal Ehwal Luar Negeri. Beliau pernah menjadi setiausaha sulit kepada pengerusi LDP.
Datuknya Kan Abe dan bapanya Shintaro Abe  merupakan ahli politik. Ibunya Yoko Kishi merupakan anak kepada Nobusuke Kishi yang pernah menjadi Perdana Menteri Jepun dari tahun 1957 hingga 1950.

Kerjaya politik

Shinzo menang pilihan raya di wilayah Yamaguchi pada 1993 selepas kematian bapanya pada 1991.  
Beliau menjadi perunding bagi kerajaan Jepun ke Korea Utara bagi melepaskan beberapa orang warga Jepun yang diculik pada 2002. Ketika itu beliau telah berunding terus dengan Presiden Korea Utara,  Kim Jong-il pada 2002.

Pelantikannya sebagai Perdana Menteri

Pada 31 Oktober 2005, beliau telah dilantik menjadi ketua setiausaha kabinet dalam kabinet Kouzumi menggantikan Hiroyuki Hosoda. Pada 20 September 2006, Abe Shinzo dilantik sebagai  presiden Parti Demokrat Liberal (LDP).  Calon lain ialah Sadakazu Tanigaki dan Taro Aso.  Mulanya Yasuo Fukuda turut ingin bertanding tetapi akhirnya menarik diri. Mantan Perdana Menteri Jepun Yoshiro Mori dan Fukuda sendiri memberi sokongan penuh untuk memilih Abe Shinzo sebagai Perdana Menteri Jepun. Pada 26 September 2006, Abe Shinzo akhirnya dilantik sebagai Perdana Menteri Jepun dengan 339 475 undi  dalam Dewan Rendah dan majoriti kukuh di Dewan Parlimen.
Pada 12 September 2007, hanya tiga hari selepas sesi parlimen dimulakan, Abe mengumumkan hasratnya meletakkan jawatan sebagai Perdana Menteri dalam satu sidang akhbar tidak dirancang. dengan memberi alasan tindakannya menghalang sebuah undang-undang anti-pengganasan - antaranya melibatkan operasi tentera Jepun di Afghanistan - daripada diluluskan, seterusnya menjadikan tidak disenangi rakan sejawat yang lain. Pegawai-pegawai dari parti yang diwakilinya turut memberi alasan bahawa beliau mengalami masalah kesihatan yang teruk. Pada 26 September 2007, Abe menamatkan penggalnya sebagai Perdana Menteri Jepun dan jawatannya diambil alih oleh Yasuo Fukuda.
Beliau kemudiannya mendedahkan bahawa penyakit yang menyebabkannya menamatkan penggal pertamanya sebagai Perdana Menteri ialah kolitis ulseratif, namun beliau sembuh setelah mendapat sejenis ubat bernama Mesalazine yang merawat penyakit tersebut, di mana ia sebelum ini tidak dapat diperolehi di Jepun.

Penggal kedua sebagai Perdana Menteri, 2012—2014

Pada 26 Disember 2012, Abe dilantik secara rasminya sebagai Perdana Menteri kembali oleh Diet, dengan sokongan 328 daripada 480 orang ahli Dewan Perwakilan. Kabinet kedua yang dipimpinnya ini - dengan mantan Perdana Menteri Taro Aso sebagai timbalan beliau - mengangkat sumpah pada hari yang sama.
Passa

Passa merupakan sebuah komun di jabatan Pyrénées-Orientales di selatan Perancis.
Kampung Pantai Senok

Poskod

Poskod yang digunakan di Kampung Pantai Senok, Bachok, Kelantan adalah 16020.
Nocturnal (album Yuna)

Latar belakang

Pada 4 September 2013, Yuna melancarkan karya seni penutup untuk Nocturnal, yang menggambarkan beliau dalam suasana latar depan bunga. Senarai runut rasmi untuk album ini disahkan oleh ARTISTdirect pada 13 September. Pada 25 Oktober, album itu disediakan untuk penstriman sepenuhnya sebelum ia dikeluarkan.

Single

"Rescue" telah dikeluarkan sebagai single utama album Nocturnal pada 27 Ogos 2013. Ia mendapat ulasan positif daripada MTV Hive, yang menyifatkan lagu itu sebagai "tendangan sinar cahaya matahari". Pada 24 September, video lirik rasmi  untuk single yang dikeluarkan, di mana peminat telah diminta mengemukakan imej Polaroid dengan lirik lagu ini ditulis di bawah mereka.
AMa no Jaku

aMa no Jaku (ぁまのじゃく) ialah single indie pertama dari kumpulan S/mileage. Single ini telah dipasarkan pada 7 Jun 2009 pada hari konsert Hello! Pro Egg Concert 6gatsu ~Nakano STEP~.
Geisleden

Geisleden merupakan sebuah kawasan perbandaran terletak di daerah Eichsfeld, Thüringen, Jerman.
Janet Morgan

Janet Rachael Margaret (1921 - 1990) ialah bekas pemain skuasy dari England yang menguasai arena skuasy semasa tahun 50-an. Dia memenangi Terbuka British sebanyak 10 kali berturut-turut. Hal ini menjadikannya pemain skuasy paling popular sehinggalah kebangkitan Heather McKay.

Kerjaya

Lahir di Wandsworth, London, Janet pada asalnya ialah seorang pemain tenis yang bermain untuk Britain dalam Piala Wightman pada tahun 1946. Dia kemudiannya beralih kepada sukan skuasy dimana pada tahun 1948 dan 1949 kalah diperingkat akhir kepada Joan Curry. Pada tahun 1950 dia memenangi gelaran Terbuka British buat pertama kali dengan menewaskan Curry dalam perlawanan akhir. Dia kemudiannya meneruskan pencapaiannya selama 10 tahun sehingga tahun 1959. Akibat kecederaan belakang, beliau terpaksa bersara pada tahun 1960. Dia menjadi Pengerusi pertama Persatuan Skuasy Wanita tidak lama kemudian.
Kampung Terusan

Poskod

Poskod yang digunakan di Kampung Terusan, Pasir Mas, Kelantan adalah 17200 .
Masjid Kampung Pulau Musang

Pentadbiran

Masjid Kampung Pulau Musang memiliki nombor pendaftaran masjid No Daftar: MY-11-KTR-00440.
Kampung Pecah Tok Bulan

Poskod

Poskod yang digunakan di Kampung Pecah Tok Bulan, Baling, Kedah adalah 09100.
Großrückerswalde

Großrückerswalde merupakan sebuah kawasan perbandaran terletak di daerah Erzgebirgskreis, Saxony, Jerman.
Friends (filem 1912)

Pelakon

Mary Pickford ... Dora (anak yatim)
Henry B. Walthall ... Dandy Jack
Lionel Barrymore ... Grizzley Fallon (rakan Dandy)
Harry Carey ... Bob Kyne
Charles Hill Mailes
Elmer Booth

Frank Evans
Robert Harron

Adolph Lestina
Walter Miller
W. C. Robinson
Anugerah Skrin dan Bintang Popular 1997/98

Anugerah Skrin

Majlis kelima penganugerahan seni audiovisual Malaysia, Anugerah Skrin anjuran TV3, diadakan pada tahun 1998. Karya-karya yang dihasilkan pada tahun 1997–1998 layak untuk dicalonkan.
Sekolah Menengah Kebangsaan Kem Terendak

Sejarah

Sekolah Menengah Kebangsaan Kem Terendak sebelum diambil alih oleh Kementerian Pelajaran Malaysia (Kerajaan Malaysia) pada tahun 1972, dikenali dengan nama Slim High School. Sekolah ini telah dirasmi pembukaannya pada 10 Februari 1965 oleh Brigadier Terence Douglas Herbert McMeekin, KCB, OBE. Sebelum tahun 1972, pentadbiran sekolah ini adalah di bawah kawalan dan selangaraan kerajaan Komanwel.
Kem Terendak di mana terletaknya sekolah ini, mula dibina pada bulan Jun 1957 bagi menempatkan Briged ke-28 Infantri Komanwel sehingga ke tahun 1969. Pada awal penubuhannya, kem ini mempunyai kekuatan 1 Battalion tentera British, 1 Battalion tentera Australia, 1 Battalion askar Melayu dan 1 Kompeni tentera dari New Zealand beserta unit-unit bantuan tempatan.
Malahan sehingga kini Sekolah Menengah Kebangsaan Kem Terendak ditadbir oleh dua kementerian, iaitu Kementerian Pertahanan Malaysia dan Kementerian Pelajaran Malaysia. Ciri inilah yang membezakannya dengan sekolah-sekolah lain di negeri ini.

Infrastruktur

Bentuk sekolah ini juga berbeza dengan sekolah-sekolah lain. Sekolah ini mempunyai lima bangunan dan terdapat sebuah dewan dan lima buah makmal sains. Bilik-bilik darjahnya kecil dan hanya boleh menampung antara 25-30 orang pelajar.
Pada mulanya semasa pentadbiran kerajaan Komanwel, dewan sekolah ini merupakan sebuah panggung wayang mini. Semasa peringkat awal pengambilalihan sekolah ini, semua bilik di bangunan utama dilengkapi dengan pendingin hawa tetapi kini diubah kepada kipas dinding sahaja. Ini kerana pengedaran ruang udaranya yang tidak begitu memuaskan.
Sekolah Menengah Kebangsaan Kem Terendak mempunyai dua buah asrama yang setiap satunya boleh menampung 100 orang pelajar. Kebanyakan penghuni asrama ini terdiri daripada anak-anak anggota tentera yang bertugas di luar negeri Melaka. Asrama Putera ditadbir oleh Kementerian Pertahanan Malaysia sementara Asrama Puteri ditadbir oleh Kementerian Pendidikan Malaysia.

Lagu sekolah

Sekolah Kita Yang Jaya Gemilang

Tekun Berusaha, Capai Cita-cita

Cergas, Cekap dan Cemerlang

Itulah Asas Pegangan Kita

Sekolah Kita Kebanggaan Kita

Nilai Murni Disemai Bersama

Pada Agama, Bangsa dan Negara

Menjadi Insan Yang Berguna

Sekolah Kita Pastikan Berjaya

Anak Perwira Gagah Setia

Wawasan Negara Akan Terlaksana

Menjadi Kebanggaan Semua
Lirik: En. Karim Bin Bayok
Lagu: En. Adam Bin Arshad.
Kampung Ladang, Melaka

Poskod

Poskod yang digunakan di Kampung Ladang, Melaka ialah 75050.
Gelang getah

Gelang getah merupakan seuntai pendek getah yang dibentuk sebagai gelung. Ia terdapat dalam pelbagai warna, termasuk merah jambu, biru, merah, kuning, kuning bata, dan hijau. Gelang getah ini biasanya digunakan bagi memegang beberapa objek sekali. Gelang getah dipaten di England pada 17 Mac 1845 oleh Stephen Perry.

Pengilangan

gelang getah biasanya dihasilkan dengan memancut getah membentuk tiub panjang bagi memberikan bentuk umumnya, meletakkan tiub pada "mandrel" dan merawat getah dengan haba, dan kemudiannya menghirisnya melintang lebar tiub membentuk gelang getah nipis.

Bahan

Sungguhpun hasilan getah lain mungkin menggunakan getah buatan, gelang getah kebanyakknya dihasilkan menggunakan getah asli kerana kelebihan kelenturannya.
Getah asli berasal dari getah pokok Getah. Getah asli dihasilkan dari lateks yang didapati dengan menoreh pada kulit pokok getah. Pokok Getah termasuk dalam keluarga Euphorbiaceae dan hidup di kawasan panas tropika. Apabila getah telah ditoreh dan didedahkan kepada udara ia mula menjadi keras dan kenyal, atau "bergetah". Pokok Getah hanya hidup di kawasan lembab, panas berhampiran khatulistiwa dengan itu kebanyakan lateks dihasilkan di negara Asia Tenggara Malaysia, Thailand dan Indonesia.
Zaman Air Batu

Zaman air batu adalah tempoh di mana suhu iklim bumi turun menyebabkan peningkatan jumlah pembentukan air batu di kutub dan glasier gunung.
Zaman air batu adalah tempoh suhu menurun dalam jangka masa yang lama dalam iklim bumi yang seterusnya menyebabkan peningkatan dalam keluasan air batu di kawasan kutub dan glasier gunung. Secara geologi, zaman air batu sering digunakan untuk merujuk kepada tempoh lapisan air batu di utara dan selatan hemisfera dengan takrifan ini kita masih dalam zaman air batu. Secara ringkasnya, dan untuk tempoh 4 juta tahun kebelakangan ini, takrifan "zaman air batu" digunakan untuk merujuk kepada tempoh yang lebih sejuk dengan litupan air batu yang luas di seluruh benua Amerika Utara dan Eropah. Dari sudut ini, zaman air batu terakhir berlaku kira-kira 10,000 tahun lalu. Zaman ini juga dikatakan  sebagaitempoh glasier untuk tempoh sejuk ketika zaman air batu dan perantaraan glasier (interglacial) untuk suatu tempoh yang panas.